কিতাব আল-খারাজ

কিতাব আল-খারাজ (        ) হল ৮ম শতাব্দীর বিখ্যাত  একটি ইসলামী আইনী গ্রন্থ যা আবু ইউসুফ (ইমাম আবু ইউসুফ নামে মুসলিম বিশ্বে পরিচিত) কর্তৃক রচিত, যিনি একজন হানাফি আইনবিদ এবং আব্বাসীয় খিলাফতের প্রধান বিচারপতি ছিলেন। খলিফা হারুন আল-রশিদের অনুরোধে তার লেখা, 'কিতাব আল-খারাজ' ইসলামী আইন অনুসারে কর, ভূমি রাজস্ব এবং জনসাধারণের অর্থায়নের উপর আইনি ও প্রশাসনিক নির্দেশনা প্রদান করে। কিতাবটিতে ন্যায়বিচারের নীতি, ন্যায্য কর এবং নাগরিকদের প্রতি রাষ্ট্রীয় দায়িত্ব নিয়ে আলোচনা করা হয়েছে, শাসক এবং করদাতা উভয়ের অধিকার ও কর্তব্যের রূপরেখা প্রনয়ন করা হয়েছে এবং জনকল্যাণ এবং নিপীড়ন প্রতিরোধের নানা দিকের উপর জোর দেওয়া হয়েছে।'কিতাব আল-খারাজ' আবু ইউসুফের মহান রচনা  হিসাবে বিবেচিত,  যা আইনি যুক্তির প্রথমভাগে রয়েছে এবং তার স্বাধীন ইজতিহাদ যুক্তি দিয়ে উপস্থাপন করা হয়েছে, যা ইসলামী অর্থনীতির প্রাচীনতম পদ্ধতিগত বিষয়গুলোর মধ্যে অন্যতম। লেখক তার যুক্তি সমর্থন করার জন্য অসংখ্য হাদিসও উদ্ধৃত করেছেন, যা কিতাবটিকে সুন্নি হাদিস সংগ্রহের  প্রাথমিক উদাহরণ করে তুলেছে।

 সংকলন 
ইমাম আবু ইউসুফ- খলিফা হারুন আল-রশিদের অনুরোধে 'কিতাব আল-খারাজ' গ্রন্থটি রচনা করেন। যে গ্রন্থে তিনি খারাজ, উশর এবং জিজিয়ার মতো কর সহ রাষ্ট্রীয় রাজস্ব সংগঠিত করার এবং সম্পদের সুষ্ঠু বন্টনের বিষয়ে নির্দেশনা দিয়েছেন।  খলিফার নাম উল্লেখ না করে তিনি আমিরুল-মু'মিনিনের উদ্দেশ্যে একটি ভাষণ দিয়ে লেখাটি শুরু করেন। প্রধান বিচারপতি হিসেবে আবু ইউসুফ কর নিবন্ধন, রাষ্ট্রীয় আর্কাইভ এবং কাজটি সংকলনের জন্য পণ্ডিত ও কর্মকর্তাদের সাথে পরামর্শ ভিত্তিক কাজ  করেন। 

খলিফা হারুন- অর- রশিদের উত্থাপিত ছাব্বিশটি প্রশ্নের উত্তর দিয়ে 'কিতাব আল-খারাজ' গ্রন্থটি ঊনত্রিশটি অধ্যায়ে বিভক্ত করেন।  ১৮৮৫ সালে বুলাক প্রেস কর্তৃক একটি সংস্করণ প্রকাশিত হয়, যা যাচাই- বাছাই ছাড়াই  একক পাণ্ডুলিপির উপর ভিত্তি করে তৈরি করা হয়।  পরবর্তীতে আব্দুল আজিজ বিন মুহাম্মদ আল-রাহবী তার ভাষ্য "ফিকহ আল-মুলুক ওয়া মিফতাহ আল-রিতাজ আল-মুরসাদ আলা খিজানাত কিতাব আল-খারাজ"-এ  সম্পূর্ণ যাচাইকৃত সংস্করণ প্রস্তুত করেন, যা ১৯৭৩ সালে বাগদাদে দুটি খণ্ডে পুস্তাকারে প্রকাশিত হয় এবং যাচাইকরণ প্রক্রিয়াটি পরিচালনা করেন আহমদ উবায়দ আল-কুবাইসি- যিনি একাধিক পাণ্ডুলিপি এবং মুদ্রিত সংস্করণের তুলনা করেন। 

 কিতাব আল-খারাজ'কন্টেন্ট 
আবু ইউসুফ তার 'কিতাব আল-খারাজ' গ্রন্থটিতে মূলত সরকারি অর্থ ও রাষ্ট্রীয় প্রশাসনের বৃহত্তর কাঠামোর মধ্যে ভূমি ও কর আইন নিয়ে আলোচনা করেন। এতে খারাজ (ভূমি কর), উশর (দশমাংশ), খুমুস (লুণ্ঠিত সম্পদের এক-পঞ্চমাংশ) এবং যাকাত সহ কর ব্যবস্থার নীতিমালা তুলে ধরা হয়েছে। যাতে ব্যাখ্যা করা হয়েছে যে কীভাবে জমি মূল্যায়ন, কর সংগ্রহ এবং রাষ্ট্রীয় রাজস্ব পরিচালনা করতে হয়। আবু ইউসুফ এই নিয়মগুলোকে ইরাক, সিরিয়া এবং খোরাসানের মতো বিজিত অঞ্চলের শাসনব্যবস্থার সাথে সম্পৃক্ত করেছেন, যদিও মিশরের উল্লেখ  করা হয়নি। এটি অর্থনৈতিক কল্যাণের সাথে সম্পর্কিত পানির অধিকার, সেচ ব্যবস্থা, ভূমি চাষ এবং রাষ্ট্রীয় জমির প্রশাসনের দিক নির্দেশনা দেওয়া হয়েছে। বইটি করদাতাদের সাথে আচরণ এবং কর্মকর্তাদের কর্তব্যের ক্ষেত্রে ন্যায়বিচার, ন্যায্যতা এবং স্থিতিশীলতার উপর জোর দেয় এবং অমুসলিম করদাতাদের (যিম্মি) আইনি অবস্থা, শুল্ক এবং কর ও বিচার বিভাগীয় কর্মকর্তাদের বেতন নিয়ে আলোচনা করে শেষ হয়। Kallek, Cengi̇z (1988–2016). "KİTÂBÜ'l-HARÂC". TDV Encyclopedia of Islam (44+2 vols.) (in Turkish). Istanbul: Presidency of Religious Affairs, Centre for Islamic Studies.
Category:CS1 Turkish-language sources (tr)

 পদ্ধতি 
ইমাম আবু ইউসুফ মূলত নবী মুহাম্মদ (স.), তাঁর সাহাবীগণ এবং মুসলিমদের প্রাথমিক স্তরের  ( তাবি'উন ) অনুশীলনের উপর ভিত্তি করে তাঁর গ্রন্থটি রচনা করেন। তিনি প্রায়শই হাদিস দিয়ে তাঁর মতামত সমর্থন করতেন কিন্তু সবসময় বর্ণনার সূত্র ব্যবহার করতেন না, কখনও কখনও বেনামে উৎস উদ্ধৃত করতেন, যেমন 'কুফার কিছু পণ্ডিত' বা 'মদিনার কিছু শেখ' এইভাবে। এই পর্যবেক্ষণের পাশাপাশি, তিনি ইমাম আল-শাফি'ঈ, মালিক ইবনে আনাস এবং আল-লাইস ইবনে সা'দ সহ তাঁর সময়ের নেতৃস্থানীয় আইনবিদদের মতামত উল্লেখ করেন এবং মতবিরোধ দেখা দিলে তাঁর নিজস্ব আইনি যুক্তি ( ইজতিহাদ ) যোগ করেন। বেশ কয়েকটি ক্ষেত্রে, তিনি তাঁর শিক্ষক আবু হানিফার মতামতের চেয়ে অন্যান্য আইনবিদদের মতামতকে প্রাধান্য দিয়েছেন। যখন তিনি বিশ্বাস করতেন যে আবু হানিফার চেয়ে অন্যান্য ব্যক্তিদের যুক্তি-  প্রমাণ শক্তিশালী। বইটির কাঠামো  নির্দিষ্ট আইনি কাঠামোর পরিবর্তে এর ব্যবহারিক উদ্দেশ্য প্রতিফলিত করে। এর অধ্যায়গুলো দৈর্ঘ্য  এবং প্রায়শই শিরোনাম ছাড়া উপধারা থাকে। Kallek, Cengi̇z (1988–2016). "KİTÂBÜ'l-HARÂC". TDV Encyclopedia of Islam (44+2 vols.) (in Turkish). Istanbul: Presidency of Religious Affairs, Centre for Islamic Studies.
Category:CS1 Turkish-language sources (tr)

 অনুবাদ 
'কিতাব আল-খারাজ' গ্রন্থটি অটোমান তুর্কি ভাষায় অনুবাদ করেন মুদেরজাদে মেহমেদ আতাউল্লাহ এফেন্দি (সরলীকৃত ইসমাইল কারাকায়া, আঙ্কারা, ১৯৮২সালে) এবং রোদোসিজাদে মেহমেদ এফেন্দি, এবং আধুনিক তুর্কি ভাষায়  আনুবাদ করেন আলী ওজেক (ইস্তাম্বুল, ১৯৬৮ এবং ১৯৭৩ সালে)। ইংরেজিতে  অনুবাদ করেন  আবিদ আহমেদ আলী (লাহোর, ১৯৭৯ সন) এবং আংশিক অনুবাদ করেন আহরন বেন-শেমেশ যার শিরোনাম দিয়েছেন "ট্যাক্সেশন ইন ইসলাম" । অন্যান্য অনুবাদের মধ্যে রয়েছে ফরাসি (ই. ফাগনান, প্যারিস, ১৯২১সন), রাশিয়ান (এ. শ্মিট, সেন্ট পিটার্সবার্গ, ২০০১সন), উর্দু (এমএন সিদ্দিকী, লাহোর, ১৯৬৬ সন) এবং ইতালীয় (সংক্ষিপ্ত, রোম, ১৯০৬ সন)। Kallek, Cengi̇z (1988–2016). "KİTÂBÜ'l-HARÂC". TDV Encyclopedia of Islam (44+2 vols.) (in Turkish). Istanbul: Presidency of Religious Affairs, Centre for Islamic Studies.
Category:CS1 Turkish-language sources (tr)

 সমালোচনামূলক অধ্যয়ন 

 ইংরেজী 






 ইন্দোনেশীয় 






 উর্দু 



 তুর্কী 
তথ্যসূত্র






 তথ্যসূত্র 

 বাহ্যিক লিঙ্কগুলি 

 ইন্টারনেট আর্কাইভের একটি আধুনিক সংস্করণ
বিষয়শ্রেণী:ইসলামি অর্থনৈতিক আইনশাস্ত্র
বিষয়শ্রেণী:৮ম শতাব্দীর আরবি ভাষার বই
বিষয়শ্রেণী:আরবি ভাষার লেখা থাকা নিবন্ধ